== Kritisk pædagogik i dag ==
På trods af kritikken er der stadig liv i kritisk pædagogik. [[Henry A. Giroux]] anses for en vigtig kritisk-pædagogisk filosof. Ifølge Giroux handler det i vor tid om samfunds- og miljømæssige problemer skabt af globaliseringen. Giroux' kritiske pædagogik er skeptisk overfor neoliberalismen<ref>Se bl.a. Giroux, 2001.</ref>. Udgangspunktet er at en verdensorden baseret på uhæmmet [[økonomisk vækst|vækst]] og frihandel skaber [[ulighed]] og demokratisk underskud – lokalt og globalt. I dansk pædagogik kender vi især den kritiske, globale vinkel fra [[Wolfgang Klafki]], og hans kritisk-konstruktive didaktik<ref>Klafki, 2001.</ref> er svær at komme udenom på en læreruddannelse. Kritisk pædagogik bør altså ikke ses som et overstået kapitel, men ses i sammenhæng med aktuel samfunds- og kapitalismekritik.<ref>For en udlægning af kapitalismekritikkens aktuelle status, se Boltanski & Chiapello, 2007.</ref>
Pædagogik